Diari Oficial de la Generalitat Valenciana


Sumari del DOGV 7772, del 02-05-2016 (2016/2623)

Notificació de la sentència dictada en el procediment de mesures en relació amb els fills número 500/2013.
----------------------------------------------------------------------------------------------------------

### Dades del document

Número de DOGV
:   7772

Data del DOGV
:   02-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2623


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de mesures en relació amb els fills número 500/2013. [2016/2623]  
Procediment: mesures en relació amb els fills 000500/2013.  
Demandant: María Marlene Peñaloza Velasco.  
Procuradora: Alicia Suau Casado.  
Demandat: Jorge Manuel Costa Madureira Vieira.  
Procurador/a: -  
Antonio Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber:  
Que en les actuacions de mesures en relació amb els fills, seguides amb el número 000500/2013, a instàncies de María Marlene Peñaloza Velasco contra Jorge Manuel Costa Madureira Vieira, en situació de rebel·lia, en què en data 12 d'abril de 2016, ha recaigut sentència la part dispositiva de la qual diu així:  
  
«Estimar la demanda interposada per la procuradora dels tribunals, Alicia Suau Casado, en nom i representació de María Marlene Peñaloza Velasco, contra Jorge Manuel Costa Madureira Vieira i, en conseqüència, dispose les següents mesures definitives:  
1. S'atribueix la guarda i custòdia de la filla menor V. V. P., nascuda l'1 de gener de 2005, a sa mare María Marlene Peñaloza Velasco, a qui s'atribueix l'exercici exclusiu de la pàtria potestat sobre aquella.  
  
2. No escau establir cap règim de visites en favor del progenitor no custodi senyor Madureira Vieira.  
3. El progenitor senyor Madureira Vieira abonarà en concepte d'aliments per a la seua filla V. la quantitat de 200 euros/mes, dins dels cinc primers dies de cada mensualitat, en el compte que a l'efecte designe la progenitora. Aquesta suma serà actualitzada anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
Sense perjudici de la pensió establida, els progenitors abonaran les despeses extraordinàries necessàries de la menor per meitat; i les convenients amb l'acord previ entre les parts o, si no n'hi ha, autorització judicial.  
No és possible fer exprés pronunciament en costes.  
Comuniqueu aquesta resolució a les parts i feu-los saber que no és ferma i que s'hi pot interposar un recurs d'apel·lació dins del termini de 20 dies, davant aquest jutjat, que haurà de substanciar-se i resoldre's per l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Ho pronuncie, mane i firme.»  
  
I perquè valga de notificació de forma deguda a Jorge Manuel Costa Madureira Vieira, en rebel·lia, expedisc i firme aquest edicte.  
  
València, 14 d'abril de 2016.- El lletrat de l'Administració de Justícia: Antonio Rodríguez-Moldes Peiró.